Datum: 20.12.2018

Spoštovani,

objavljamo odgovor na zastavljeno vprašanje gospodarskega subjekta za javno naročilo št. JHL-35/18 Nakup higienskega materiala, ki smo ga prejeli preko Portala javnih naročil.

VPRAŠANJE:

Spoštovani, vezano na vaš odgovor z dne 17.12.2018 glede predložitve potrdila znak za okolje tipa I, prosim za dodatno pojasnilo. V okoljskih zahtevah (stran 11) je zapisano, da moramo ponuditi higienske proizvode, sklop št. 1 (zaporedna številka 1-5), ki imajo pridobljen znak za okolje tipa I (EU ECOLABEL ali enakovredno). Razlagamo si, da morajo imeti artikli (1-5) pridobljen znak za okolje tipa I (to je ECOLABEL ali enakovredno: NORDIC SWAN ali DER BLAUE ENGEL). Glede na vaš odgovor nas zanima ali torej dovolite predložitev izjave proizvajalca, da artikli izpolnjujejo določene zahteve ali je potrebno predložiti certifikate s specifikacijo, iz katere je razvidno, da imajo artikli pridobljen znak za okolje tipa I, kot ste zapisali v okoljskih zahtevah?

ODGOVOR:

V skladu z določili 2.3.1. točke razpisne dokumentacije mora ponudnik (poleg ostalih zahtev) za postavko od ena (1) do pet (5) ponudbenega predračuna za sklop št. 1, ponuditi higienski material, ki izpolnjuje visoke okoljske standarde ter visoka merila glede uporabnosti. Za izkazovanje izpolnitve navedene zahteve naročnika mora ponudnik za posamezno postavko priložiti potrdilo znak za okolje EU ECOLABEL ali enakovreden certifikat, iz katerega izhaja, da blago izpolnjuje zahteve (certifikat s specifikacijo artiklov, na katerega se ta nanaša). Ponudnik, ki bo priložil zgolj izjavo proizvajalca, navedeno zahtevo ne bo izpolnil.

Ponudniki morajo pri pripravi ponudbe upoštevati odgovor na vprašanje z dne 20.12.2018, ki je bil objavljen na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila